Ир кешегә тиешлесен артыгы белән үтәгән

	Февраль башында хөрмәтле аксакалыбыз Миргарифан ага Галәлетдиновның тууына 90 ел тулды. Самараның Җәмигъ мәчете төзелә башлагач, ул ихлас күңеле белән шушы изге эшкә алына һәм башлап йөрүчеләр арасында була.	 Миргарифан Сәйяр улы 1931 елда Похвистнево районының Яңа Мансур авылында туган. Сугыш вакытында, Совет власте диннәргә йомшаграк карый башлаган 1944 елда, авылда яңадан мәчет ачылуын хәтерли. “Ул елны Гает бәйрәме 27 ноябрьгә туры килгән иде. Таң алдыннан без, малайлар, яңа яуган кар өстендә эзләр салып, мәчеткә килдек. Гомеремдәге беренче Гает намазым бер дә истән чыкмый. Ирләрнең күбесе сугышта булганлыктан, мәчеттә картлар һәм яшүсмерләр генә җыелган иде”, - дип искә ала ветеран. Миргарифан Сәяр улы гомеренең зур өлеше Куйбышевта үткән. Ул КАТЭК заводына эшкә урнаша, өйләнә, Яблонька бистәсендә йорт салып керә. Ә сиксәненче еллар башында, Приволжский микрорайоны төзелә башлагач, алма бакчасын калдырып, Мәскәү шоссесы буенда төзелгән күпкатлы йортларның берсенә күченергә туры килә. 
	---	
Бердәмлек

	№ --- | 18.02.2021	


